
	[bookmark: nev]GAJDA MIHÁLY
Petroleum Engineering
MSc, 8. félév
Miskolci Egyetem
Műszaki Földtudományi Kar
	






Témavezető:
	Papp István
Tároló modellezési tanácsadó,  Mol Nyrt.




Könnyűolaj fázisviselkedésének modellezése

A fázisviselkedéssel kapcsolatos problémák nagyon sok helyen jelentkeznek az olaj iparban. A rezervoár mérnököknek PVT számításokra van szükségük, ahhoz, hogy ki tudják számítani a kezdeti földtani vagyont, előre tudják jelezni a termelést vagy éppen meg tudják határozni egy EOR módszer várható hatékonyságát. A termelős mérnökök a fázisviselkedéssel kapcsolatos számításokat szeparátorok tervezéséhez és a csővezetékben lezajló áramlások modellezéséhez használják.
A dolgozat témája a szénhidrogén rendszerek fázisviselkedésének leírásához tartozó legalapvetőbb számítási módszerek és mérések bemutatása. A mérések és a számítási módszerek mért értékekhez való hangolása egy valós példán keresztül kerül bemutatásra, viszont az adott olajtelep pontos megnevezésére titoktartási okok miatt nem kerül sor.
A dolgozat elején a PVT számításokhoz legelterjedtebb Peng-Robinson állapotegyenletről található elméleti összefoglaló. Ezt követően bemutatásra kerülnek a könnyűolajoknál alkalmazott mérések menete, kiértékelése, valamint a szóban forgó olajon elvégzett mérések eredményei. Ezt követi a C7+ frakció karakterizációja, majd az állapotegyenletes modell illesztés a mért adatokhoz nemlineáris regresszióval. Majd legvégül bizonyos komponensek összevonásra kerülnek a számítási idő csökkentésének érdekében.
A kritikus tényezők számításához, a regresszióhoz és a komponensek összevonásához a PETEX szoftvercsalád PVTp nevű programja lett használva.



